Sumarólympíuleikarnir 1964

Sumarólympíuleikarnir 1964 voru haldnir í Tókýó í Japan frá 10. október til 24. október. Leikarnir voru í fyrsta sinn haldnir í Asíu. Með hjálp gervihnattatækni var leikunum sjónvarpað bæði víðar og meira mæli en nokkru sinni fyrr.

 Aðdragandi og skipulagning 


Miklu var kostað til vegna undirbúnings leikanna og fjöldi nýrra mannvirkja reistur. Mikil áhersla var lögð á að hátækni við skipulagninguna, s.s. varðandi sjónvarpsútsendingar. Þá var ljósmyndatækni beitt til að skera úr um sigurvegara í kappgreinum og tölvustýrðar klukkur notaðar við tímatökur. Markmiðið var ekki hvað síst að sýna hversu framarlega Japan stæði á tæknisviðinu.

Ungur íþróttamaður tendraði Ólympíueldinn við setningarathöfnina. Hann var fæddur í Hiroshima þann 6. ágúst 1945, sama dag og kjarnorkusprengju var varpað á borgina.

Suður-Afríku var neitað um keppnisrétt vegna kynþáttaaðskilnaðarstefnunnar. Norður-Kórea og Indónesía ákváðu að sniðganga leikana til að mótmæla þátttöku Ísraels og Tævan.

 Keppnisgreinar 

Keppt var í 163 greinum. Fjöldi keppna í einstökum íþróttaflokkum er gefinn upp í sviga.

 20px   Frjálsar íþróttir (36)

 20px   Kappróður (7)

 20px   Körfuknattleikur (1)

 20px   Hnefaleikar (10)

 20px    Kajakróður (7)

 20px    Hjólreiðar (7)

 20px   Reiðmennska (6)

 20px   Skylmingar (8)

 20px   Knattspyrna (1)

 20px   Fimleikar (14)

 20px   Ólympískar Lyftingar (7)

 20px    Hokkí (1)

 20px   Fangbrögð (16)

 20px   Júdó (4)

 20px   Nútímafimmtarþraut (2)

 20px   Sund (18)

 20px   Dýfingar (4)

 20px   Sundknattleikur (1)

 20px   Skotfimi (6)

 20px   Siglingar (5)
 20px   Blak (2)

 Einstakir afreksmenn 


Bandaríkjamaðurinn Bob Hayes sigraði í 100 metra hlaupi á nýjum heimsmetstíma, 10,06 sekúndum.  Hann varð síðar kunnur ruðningskappi með Dallas Cowboys.

Abebe Bikila frá Eþíópíu varði gullverðlaun sín frá Ólympíuleikunum í Róm og varð þannig fyrstur allra til að sigra tvívegis í Maraþonhlaupi á Ólympíuleikum.

Sovésku systurnar Irina og Tamara Press unnu báðar til gullverðlauna, aðra leikana í röð. Irina sigraði í tugþraut en Tamara í spjótkasti og kringlukasti.

Haraldur krónprins Norðmanna tók þátt í siglingakeppni leikanna og var fánaberi norska liðsins við setningarathöfnina.

Tekin var upp keppni í blaki á leikunum, en greinin naut mikilla vinsælda í Japan. Talið er að sigur japanska kvennaliðsins í úrslitaleiknum hafi verið sá íþróttaviðburður leikanna sem flestir heimamenn fylgdust með í sjónvarpi.

Bandaríkjamaðurinn Joe Frazier hreppti gullverðlaunin í þungavigt í hnefaleikum. Hann varð síðar heimsmeistari í flokki atvinnumanna.

Fimleikakeppni kvenna snerist upp í einvígi Larissu Latyninu frá Sovétríkjunum og Veru Cáslavská fræa Tékkóslóvakíu, sem báðar eru meðal sigursælustu fimleikakvenna sögunnar. 

Bandaríska liðið hafði lítið fyrir að vinna körfuknattleikskeppni leikanna. Í liði þeirra var Bill Bradley, sem síðar gerðist stjórnmálamaður og sóttist eftir að verða fulltrúi Demókrata í forsetakosningunum 2000.

 Þátttaka Íslendinga á leikunum 

Vegna mikils ferðakostnaðar treystu Íslendingar sér ekki til að senda nema fjóra íþróttamenn á leikana. Tvo sundmenn og tvo keppendur í frjálsum íþróttum.

Guðmundur Gíslason varð 22. Í 400 metra fjórsundi á nýju Íslandsmeti. Sundkonan Hrafnhildur Guðmundsdóttir varð hins vegar fyrir því óláni að fingurbrotna í fyrstu grein sinni.

Jón Þ. Ólafsson keppti í hástökki á leikunum og Valbjörn Þorláksson í tugþraut. Hafnaði Valbjörn í tólfta sæti í tugþrautarkeppninni.

Íslenska knattspyrnulandslíðið tók þátt í forkeppni Ólympíuleikanna og mætti þar Englendingum í tveimur leikjum sem samtals töpuðust 10:0. Var þó um áhugamannalandslið Englands að ræða.

 Verðlaunaskipting eftir löndum 

 Nr. Land Gull Silfur Brons Samtals1  362628902 20px Sovétríkin 303135963  1658294  102218505  10107276  Ungverjaland 1075227 20px Pólland 7610238  Ástralía 6210189 20px Tékkóslóvakía 5631410  41221811 20px Búlgaría 3521012  302512 20px Nýja Sjáland 302514 20px Rúmenía 2461215 20px Holland 2441016 20px Tyrkland 231617  224818  213619 20px Júgóslavía 212520  201321  1861522 20px Kanada 1214  121424 20px Bahamaeyjar 1001 20px Eþíópía 1001  100127 20px Suður-Kórea 021328 20px Trínidad og Tóbagó 012329 20px Túnis 011230 20px Argentína 0101 20px Kúba 0101 20px Pakistan 0101 20px Filippseyjar 010134 20px Íran 002235 20px Brasilía 0011 20px Ghana 0011 20px Írland 0011 20px Kenýa 0011 20px Mexíkó 0011 20px Nígería 0011 20px Úrúgvæ 0011 Alls163167174504

Flokkur:Sumarólympíuleikarnir 1964